ທ່ານແຄຣີ ພວມຫາລື ກ່ຽວກັບ ການກໍ່ການຮ້າຍ ທີ່ ແບລຢ້ຽມ
ລັດຖະມົນຕີການຕ່າງປະເທດ ສຫລ ກຳລັງຢູ່ທີ່ນະຄອນ Brussels ເພື່ອຫາລື ກ່ຽວກັບການກໍ່ການຮ້າຍ ກັບພວກຜູ້ນຳ ຂອງສະຫະພາບຢູໂຣບ.
ລັດຖະມົນຕີການຕ່າງປະເທດສະຫະລັດ ທ່ານ John Kerry ກຳ ລັງຢູ່ທີ່ນະຄອນ Brussels ເພື່ອພົບປະ ກັບບັນດາຜູ້ນຳ ຂອງສະ ຫະພາບຢູໂຣບແລະສະແດງຄວາມເສົ້າສະຫລົດໃຈລຸນຫລັງການ ໂຈມຕີດ້ວຍລະເບີດທີ່ສະໜາມບິນນາໆຊາດແລະສະຖານີລົດໄຟ ໃຕ້ດິນແຫ່ງນຶ່ງ ໃນວັນອັງຄານຜ່ານມານີ້ ທ່ານ Kerry ແມ່ນນຶ່ງ ໃນບັນດາເຈົ້າໜ້າທີ່ອະວຸໂສ ຂອງຕ່າງປະເທດໄດ້ທີ່ລົງຈອດຢູ່ສະ ໜາມບິນແຫ່ງນີ້ ນັບແຕ່ພວກກໍ່ການຮ້າຍ ໄດ້ໂຈມຕີມາ ຜູ້ສື່ຂ່າວວີໂອເອ ທີ່ເດີນທາງໄປ ນຳທ່ານ Kerry ກ່າວວ່າ ສະໜາມບິນດັ່ງກ່າວແມ່ນຍັງຖືວ່າເປັນສະຖານທີ່ເກີດເຫດຢູ່ ໃນລະຫວ່າງການຢຸດແວ່ເປັນເວລາຫ້າຊົ່ວໂມງນັ້ນ ທ່ານ Kerry ຈະພົບປະກັບເຈົ້າໜ້າທີ່ ແບລຢ້ຽມ ຮວມທັງນາຍົກລັດຖະມົນຕີ Charles Michel ແລະລັດຖະມົນຕີການຕ່າງປະ ເທດ Didier Reynders ໂດຍຈະກ່າວເນັ້ນຢ້ຳ ກ່ຽວກັບການສະເໜີໃຫ້ຄວາມຊ່ອຍເຫຼືອ ຂອງສະຫະລັດໃນການສືບສວນສອບສວນແລະໃນຄວາມພະຍາຍາມກໍ່ການຮ້າຍຕ່າງໆ ນອກນັ້ນ ທ່ານຍັງຈະໄດ້ພົບປະກັບກຳມາທິການຢູໂຣບ ທ່ານ Jean-Claude Juncker ແລະຈະໄປວາງພວງມາລາທີ່ສະໜາມບິນແລະໄວ້ອາໄລໃຫ້ແກ່ພວກ ເຄາະຮ້າຍ ເຈົ້າໜ້າທີ່ແບລຢ້ຽມ ຍັງສືບຕໍ່ຊອກຫາຮ່ອງຮອຍຕ່າງໆກ່ຽວກັບວ່າການໂຈມຕີເກີດຂຶ້ນໄດ້ ແນວໃດທ່າມກາງທີ່ມີການຮັກສາຄວາມປອດໄພຢ່າງເຄັ່ງຄັດແລະການສືບສວນກ່ຽວກັບ ພວກຫົວຮຸນແຮງຢູ່ນະຄອນ Brussels ທີ່ໂຈມຕີນະຄອນຫລວງປາຣີ ໃນເດືອນພະຈິກປີ ກາຍ ຂະນະດຽວກັນ ເຈົ້າໜ້າທີ່ສະຫະລັດແຈ້ງໃຫ້ພວກນັກຂ່າວຊາບວ່າ ສອງອ້າຍນ້ອງທີ່ໂຈມ ຕີດ້ວຍລະເບີດໃນວັນອັງຄານແລ້ວ ຄືທ້າວ Ibrahim ແລະ Khalid El Bakraoui ແມ່ນ ຮວມຢູ່ໃນລາຍຊື່ພວກກໍ່ການຮ້າຍທີ່ຕ້ອງຕິດຕາມຢູ່ໃນສະ ຫະລັດ ໄອຍະການຂອງລັດຖະບານກາງແບລຢ້ຽມກ່າວວ່າ ມີຫົກຄົນຖືກຈັບທີ່ອາດມີການພົວພັນ ກັບການໂຈມຕີດັ່ງກ່າວ ໄອຍະການເວົ້າວ່າ ການບຸກເຂົ້າໄປກວດຄົ້ນທີ່ນຳໄປສູ່ການຈັບ ກຸມແມ່ນມີຂຶ້ນທີ່ຄຸ້ມ Jette ແລະ Schaerbeek ໃນເຂດໃຈກາງນະຄອນ Brussels ຊຶ່ງ ເປັນຄຸ້ມທີ່ຕຳຫຼວດໄດ້ພົບເຫັນດິນລະເບີດ ທີ່ເຊື່ອງໄວ້ໃນຕົ້ນອາທິດນີ້ ຢູ່ຫໍພັກຫຼັງນຶ່ງໂດຍພວກເຮັດລະເບີດ Fighting in Ukraine Drags On US Calls for Release of Nadiya Savchenko